सम्बोधनका क्रममा अध्यक्ष केसीले वामपन्थी भनिने वर्तमान सरकार पहिले पहिलेका सरकारभन्दा तात्विक रूपमा फरक नदेखिएको बताउनु भयो । “हिजोकाले जे गरेका थिए, आजका शासकले पनि त्यही त्यही गर्दै गइरहेका छन् । देशमा हत्या, हिंसा, बलात्कार, लुटपाट बढिरहेको छ तर सरकारले अपराधी पत्ता लगाउने र कारवाही गर्न सकिरहेको छैन । कञ्चनपुरकी बालिका निर्मला पन्तको बलात्कार र हत्या भएको ढाइ महिना भइसक्यो तर सरकारले अझै अपराधी पत्ता लगाउन सकेको छैन । यस्तो पनि हुन्छ ?” अध्यक्ष केसीले भन्नु भयो– “सरकारमा बस्ने मान्छेहरू देश र जनताको होइन, खालि आफ्नै चिन्तामा देखिएका छन् ।”
